Bueno, voltei e non peor do que estaba.
Tiña eu temor de que esta leria me impedise disfrutar do entroido en dous aspectos fundamentais: A baila e a farrapada. Da segunda deu boa conta a televisión ('Gente' o luns 23) e do baile só dicir que foron noites de éxito arroiador e sen precedentes. Sego coa sensación de cristis no xeonllo, mais xa non teño molestia para camiñar.
Hoxe non puiden resistirme; un día tan espectacular neste día tan especial só podía facer 1 cousa, reatoparme co meu amor...
E sain con ELA a dar unha voltiña; 1h09' 34 km. o que pase dempois xa se verá.
Hoxe xa foi un día de arrepentimento por non ter paciencia e agora estar así. Bueno; non hai que facer outra cousa que esperar.
Pola tarde fumos face-lo roteiro das Barrancas de Santalla e tiña os xemelgos queixosos mais non me mancaban.
Nestes días un amigo de Lalín subiu á web as fotos de unhas pachangas ciclistas que faciamos de mozos polas terras do deza... Entre risas e lembranzas decateime de que xa naquela historia puxeramos a funciona-lo maxín para que TODOS nos sentísemos motivados á participación: Non había que acudir a tódalas estapas para sair nas clasificacions, as equipas eran 'variables' e tiñamos cousas especiais...Lembro con especial afecto ós "Chámalle X" un sprit especial nos primeiros kilómetros das etapas para os gregarios (nos cales estiven eu incluido moitas veces) era un xeito de motivalos a ir diante no principio.
O asunto é que gosto destas cousas para facer 'piña' entre persoas que comparten unha afección con mais ou menos adicación e vendo esas fotos non atopo tanta diferencia entre aquelo e o circuito CenG, a tecnoloxía e o tipo de actividade permiten mais dispersión e participación mais xa veredes co tempo como as foto nos facemos teñen un aire con estas...
Eu son o de verde da dereita...
E aquí son o que fai o pallaso.
Porque non están feitos para elo.
O simil literario pode non corresponderse co escoitado no vestiario sobre os 'populares' mais... Poren o certo é que prefiro escomenzar dando as gracias; en primeiro lugar á organización do cross de galicia polo esforzo e pola confianza en que a proba se desenrolaría sen atrancos (aparentes) malía ós pronosticos en contra. En segundo lugar, ó meu clube e á súa xente pola atención que teñen comigo malia que desta volta non puiden colaborar como quixera; e, en terceiro lugar ás persoas que se volcaron conmigo para me facilitar os medios cos que participar nunha carreira que, sen eles, non houbese tido a fortuna de tentar afrontar: Elyana e Pedro Nimo.
Tras moitas dúbidas, ruxeruxes e consultas a verdade é que de todo o que prevín aconteceu xusto o que non tiña previsto. Arrincamos algo cedo por si había algún problema na estrada mais chegamos sen atrancos e ainda puiden repartir á xente por Compostela antes de chegar ó circuito definitivamente. Ubiqueime e percurei a Pedro e a Elyana para obter as zapatillas e os cravos e logo a quencer; uns 15' o xusto para romper a sudar, estirei si, mais pode que pouco e me cambiei, acudín co resto da equipa á camara de chamadas e voltei a quencer xa pola 'praia' da saida...
Arrinquei ben e fun poñendome no meu sitio que, desta volta, estaba no tercio traseiro. O circuito estaba moi pesado e custábame sacar os pes da lama, no inicio da primeira volta longa adiantei á primeira persoa e erguín a mirada, a zona do percorrido longo tiña menos lama e os cravos collíanse ben fun a ritmo, coido, mais no alto de todo xa notaba o xemelgo cargado, baixando recuperei e na lama tentei estira-la zancada e alí "plaff" sentín a pancada; seguín uns cen metros mais e o tema diagnosticouse solo así que non o pensei moito e saín do circuito animando ós coñecidos que viñan por alí (Fleky e Manuel); si o tema fose na derradeira volta tería tirado mais con media carreira por diante...
Bueno, xa escribín unha vez que prefiro lesionarme adestrando que nunha proba, desta volta co agravante de terlle fallado ós compañeiros do clube. Coido que houbo tres factores fundamentais, pouco quecemento, escaso estiramento e falta de costume cos cravos.
Aprendín?..."Rompeuse unha progresión; escomenza outra."
1 comentarios Quen enlaza isto Etiquetas: Kan-rreiras, Lesions.